ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
11 ก.พ. 2559

สรุปภาวะตลาดภาคเช้า :SET แกว่งแคบ – SET แกว่งตัวแคบบริเวณ 1,300-1,305 จุด เนื่องจากยังไม่มีปัจจัยใหม่เข้ามากำหนดทิศทางตลาดนัก โดยถ้อยแถลงเยลเลนเมื่อคืน ก็กล่าวในเชิงกลางๆ ระบุขึ้นดอกเบี้ยแบบค่อยเป็นค่อยไป แต่ก็ยังจะขึ้นดอกเบี้ยต่อได้อยู่ ท่ามกลางความผันผวนของตลาดการเงิน และกังวลเศรษฐกิจโลก
ส่วนราคาน้ำมันดิบที่อ่อนตัว กดดันกลุ่มพลังงาน แต่ SET ไม่เสียทรง เนื่องกลุ่ม ICT ที่ฟื้นตัว ประคองไว้ ทั้งนี้ SET ปิดตลาดที่ระดับ 1,303.51 จุด -1.23 จุด หรือ -0.09% ด้วยมูลค่าซื้อขายที่ระดับ 1.6 หมื่นลบ. กลุ่มหลัก ICT และแบงก์ ปิดบวก +1.1% และ +0.3% ตามลำดับ ส่วนพลังงาน ปิดลบ -0.6% ด้านตลาดภูมิภาค ฮ่องกง และเกาหลีใต้ กลับมาเปิดหลังหยุดตรุษจีน ลบชดเชยในช่วงที่หยุดไป ส่วนที่กลับมาเปิดก่อนหน้านี้อยู่ในแดนบวกเล็กน้อย ขณะที่นิคเคอิ ปิดทำการวันนี้
กลยุทธ์ที่แนะนำ : ช่วงบ่าย: Upside ดูจำกัดที่ 1,305-1,310 จุด และมีแนวโน้มอ่อนตัวลง โดยหากต่ำกว่า 1,295-1,298 จุด จะเป็นสัญญาณที่ชัดขึ้น และมีแนวรับถัดไปที่ 1,285 จุด ส่วนประเด็นสำคัญ ติดตามคืนที่สอง สำหรับถ้อยแถลงประธานเฟดต่อสภาคองเกรส สำหรับแนวโน้มดอกเบี้ยของสหรัฐ ท่ามกลางความกังวลต่อภาวะเศรษฐกิจโลก และตลาดการเงินในช่วงนี้ กลยุทธ์ การเก็งกำไรช่วงนี้ เหมาะกับผู้รับความเสี่ยงได้สูง โดยหากต่ำกว่า 1,295-1,298 จุด ใช้เป็นสัญญาณขายลดพอร์ต ทั้งนี้ หุ้นแนะนำตามสัญญาณเทคนิค ได้แก่ ARIP (รับ 0.89 ต้าน 0.98 Cut 0.86) และ AUCT (รับ 10.70 ต้าน 11.50 Cut 10.40)
 